 Oke ọñụ dara nnọọ nso-nso a dịka a gbàpèrè ụlọ ahụike ọhụụ nỤmụdiọka dị nokpuru ọchịchị Awka South na steeti Anambra.  Nokwu ya na mmemme ahụ, kọmishọna na-ahụ maka ahụike na steeti ahụ, bụ Dọkịta Vincent Ọkpala kèlèrè ndị Ụmụdiọka maka ijikọ aka ọnụ wee rụọ ya bụ ụlọ ahụike, bụkwa nke o kwùrù na a kwanyela akụrụngwa ruru paseenti iri asaa na ya, ma kpọkuokwa ndị ọzọ e ji okwu ha agba izu na ndị selitere isi nobodo dị iche-iche na steeti ahụ ka ha ñòmie nke ahụ, site nijikọ aka nọnụ, ha na gọọmenti.Ọ kọwàrà ụlọ ahụike ntà dịka nke dị oke mkpa maka ịgbasawanye ezi ahụ ike nala Nigeria, ma kọwaa na gọọmenti steeti ahụ na-agbasi mbọ iji mee ka ngalaba na ọnọdụ ahụike ụmụafọ steeti ahụ kawanye mma, ma dụkwazie ọhanaeze ka ha tinye aka nimé ka nke ahụ pụta ìhè site nịgba mbọ hụ na ngalaba ahụ na-agawanye nihu nime-ime obodo ha dị iche-iche. Na ntụnye nke ya, ode akwụkwọ ukwu nke ụlọ ọrụ Anambra State Health Insurance Agency, bụ Dọkịta Simeon Onyemaechi, bụkwa nwa afọ obodo ahụ kwuru na e debànyego aha ụlọ ahụike ahụ, bụ  Umudioka Primary Health Care Centre dịka otù nime ụlọ ahụike a ga-eji wee mezupùta atụmatụ ọrụ ahụike ahụ gọọmenti steeti Anambra ji naka, bụ Anambra State Health Insurance Scheme ọbụnadị dịka o kèlèrè ndị obodo ahụ maka ịrụchapụ ụlọ ahụike ahụ.Nokwu nke ha notu notu, onyeisi oche nchere oge nokpuru ọchịchị Awka South, bụ maazị Leo Nwụba na onye enyemaka pụrụ iche nye Gọvanọ Obianọ nihe gbasaara ahụike, bụ maazị Okey Nwokike kọwara ya bụ ụlọ ahụike dịka nke magburu onwe ya na nke bịara noge ya, ma dụọ ndị Ụmụdiọka ka ha na-agbaga nebe ahụ maka ịnata ọgwụgwọ oge ọbụla ha nwèrè nsogbu ahụike, iji nweta ọgwụgwọ ọsọọsọ. 